Peter Urban Gad

Peter Urban Brunn Gad (født 12. februar 1879 i Skælskør, død 26. desember 1947 i København) var en dansk filmregissør, manusforfatter og forfatter. Han betraktes som en av pionerene innenfor dansk film.

 Liv og virke 
 Bakgrunn 
Peter var sønn av kontreadmiral Urban Gad og forfatteren Emma Gad. Peter var også Paul Gauguins nevø. Han ble utdannet maler i Paris.

 Karrière 
Men ved sin hjemkost vendte han seg mot skuespill; først kortvarig ved Dagmarteatret og deretter ved Det ny Teater. På Det ny Teater møtte han Asta Nielsen som ikke riktig kunne finne innpass på scenen, men Urban Gad kunne i henne allikevel se et uforløst potensial, og skrev filmmanuskriptet til filmen Afgrunden spesielt til henne. Filmen ble tatt opp i 1910 med Urban Gad som regissør og Asta i hovedrollen. Filmen ble både Urban Gads og Asta Nielsens europeiske gjennombrudd, en milepel i dansk stumfilmhistorie og en stor publikumssuksess. Filmen var et erotisk kjærlighetsdrama om spillelærerinnen Magda Vang (Asta Nielsen) som er forlovet med prestesønnen Knud Svane (Robert Dinesen), men blir betatt av sirkusartisten Rudolph Stern (Poul Reumert) som hun løper vekk med. Men han utnytter henne og har andre kvinner også, og da han prøver å selge henne tilbake til Knud, dreper hun ham på tross av at hun elsker ham. I siste scene blir hun ført vekk av politiet. 

Etter Afgrunden flyttet Urban Gad til Tyskland sammen med Asta Nielsen, de to ble gift i 1912. Sammen laget de 33 filmer i Berlin, med ham som manuskriptforfatter og regissør og henne som hovedperson, mange av dem publikumssuksesser og finansielt profitable. Den kanskje best kjente av hans filmer, komedien Engelein (1914), stammer fra denne perioden. I den spiller en nå 32-årig Asta en 17-årig pike som i filmen skal utgi seg for å være en 12-årig pike, for å arve fra sin rike onkel fra USA som kommer på besøk. I 1915 var deres profesjonelle samarbeide opphørt og de ble skilt i 1918. Etter Asta fortsatte Urban Gad med å lage filmer for flere andre av tidens store stumfilmsstjerner. Fra 1916 til 1921 laget han ca. 22 filmer. 

Da vendte han tilbake til Danmark, og sluttet sin filmkarriere med en Fy og bi-film (Telegrafstolpen og Tilhengeren); Lykkehjulet som hadde premiere 26. desember 1926. Men selv om han var sluttet med å produserer film, sluttet han allikevel ikke helt med filmen. Han fikk kinobevilling, og ble kinodirektør for Grand Teatret de neste 25 årene. Etter hans død overtok hans andre kone ledelsen. Han forfattet dessuten også to bøker om film;  Filmen: Dens Midler og Maal (1919) og Klunketiden paa en anden Maade (1949, posthumt).

Urban Gad var gift med den danske stumfilmsstjernen Asta Nielsen (1912–1918; ekteskap oppløst), og senere med den tyske skuespilleren Esther Burgert Westenhagen (Esther Gad) (1922–1947). Urban Gad døde den 26. desember 1947, og ligger begravd på Humlebæk Kirkegård.

 Filmografi 
 1910: Afgrunden
 1911: Die Verräterin
 1911: Heißes Blut
 1911: Nachtfalter
 1911: Im großen Augenblick
 1911: Den sorte Drøm
 1911: Der Fremde Vogel
 1911: Dyrekøbt glimmer
 1912: Komödianten
 1912: Jugend und Tollheit
 1912: Die arme Jenny
 1912: Die Macht des Goldes
 1912: Zu Tode gehetzt
 1912: Dødsdansen
 1912: Die Kinder des Generals
 1912: Wenn die Maske fällt
 1912: Das Mädchen ohne Vaterland
 1913: Emma og Urban Gad i hjemmet
 1913: Die Sünden der Väter
 1913: Der Tod in Sevilla
 1913: Die Suffragette
 1913: Die Filmprimadonna
 1914: Die weißen Rosen
 1914: Standrechtlich erschossen
 1914: Das Feuer
 1914: Die Ewige Nacht
 1914: Engeleins Hochzeit
 1914: Engelein
 1914: Das Kind ruft 
 1914: Zapatas Bande
 1915: Vordertreppe - Hintertreppe
 1915: Die Tochter der Landstraße
 1916: Der Rote Streifen
 1916: Aschenbrödel
 1917: Die Verschlossene Tür
 1917: Die Vergangenheit rächt sich
 1917: Klosterfriede
 1917: Die Gespensterstunde
 1917: Der Breite Weg
 1918: Das Verhängnisvolle Andenken
 1918: Vera Panina
 1918: Das Sterbende Modell
 1918: Der Schuldlose Verdacht
 1918: Der Schmuck des Rajah
 1918: Die Neue Daliah
 1918: Die Kleptomanin
 1919: Das Spiel von Liebe und Tod
 1920: So ein Mädel
 1920: Der Abgrund der Seelen
 1920: Weltbrand
 1921: Ich bin Du
 1921: Der Liebeskorridor
 1921: Mein Mann - Der Nachtredakteur
 1921: Christian Wahnschaffe, 2. Teil - Die Flucht aus dem goldenen Kerker
 1921: Der Vergiftete Strom
 1921: Die Insel der Verschollenen
 1922: Hanneles Himmelfahrt
 1922: Graf Festenberg
 1927: Lykkehjulet

Referanser

 Eksterne lenker 

 Urban Gad på Det danske Filminstituts

 Peter Urban Gad hos gravsted.dk
 Urban Gad på Filmportal.de (tysk)

Kategori:Danske filmregissører
Kategori:Danske manusforfattere
Kategori:Danske sakprosaforfattere
Kategori:Personer fra Skælskør